**เจ้าหญิงเบียทริกซ์แห่งเนเธอร์แลนด์** (ดัตช์: *Beatrix der Nederlanden*; 31 มกราคม ค.ศ. 1938) พระนามเต็ม **เบียทริกซ์ วิลเฮลมินา อาร์มการ์ด** (Beatrix Wilhelmina Armgard, เสียงอ่านภาษาดัตช์: [ˈbeːjaˌtrɪks ˌʋɪlɦɛlˈmina ˈɑrmɣɑrt] ( ฟังเสียง)) เป็นอดีตสมเด็จพระราชินีนาถแห่งเนเธอร์แลนด์ ทรงครองสิริราชสมบัติตั้งแต่วันที่ 30 เมษายน ค.ศ. 1980 จนสละราชสมบัติในวันที่ 30 เมษายน ค.ศ. 2013 ให้แก่สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระราชโอรสพระองค์ใหญ่ 

เจ้าหญิงเบียทริกซ์เป็นพระราชธิดาพระองค์ใหญ่ในสมเด็จพระราชินีนาถยูเลียนาแห่งเนเธอร์แลนด์กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระราชชนนีของพระองค์ทรงครองราชบัลลังก์ ใน ค.ศ. 1948 เจ้าหญิงได้ทรงเป็นทายาทโดยสันนิษฐาน เมื่อพระราชมารดาสละราชบัลลังก์ในวันที่ 30 เมษายน ค.ศ. 1980 เจ้าหญิงเบียทริกซ์ได้สืบราชบัลลังก์เป็นสมเด็จพระราชินีนาถ ทรงเข้าศึกษาในโรงเรียนประถมศึกษาทั่วไปที่ประเทศแคนาดา ในช่วงระหว่างสงครามโลกครั้งที่สอง จากนั้นทรงสำเร็จการศึกษาระดับประถมศึกษาและมัธยมศึกษาที่เนเธอร์แลนด์ในช่วงยุคหลังสงคราม ในปี ค.ศ. 1961 พระนางทรงสำเร็จการศึกษาปริญญาด้านนิติศาสตร์จากมหาวิทยาลัยไลเดิน ในปี ค.ศ. 1966 เจ้าหญิงเบียทริกซ์อภิเษกสมรสกับเคลาส์ ฟ็อน อัมสแบร์ค นักการทูตชาวเยอรมัน ซึ่งมีพระโอรสร่วมกัน 3 พระองค์ 

เจ้าชายเคลาส์สิ้นพระชนม์ใน ค.ศ. 2002 ในช่วงที่พระองค์สละราชบัลลังก์ พระราชโอรสพระองค์ใหญ่ในสมเด็จพระราชินีนาถเบียทริกซ์ขึ้นครองราชย์เป็นพระมหากษัตริย์แห่งเนเธอร์แลนด์

รัชสมัยของสมเด็จพระราชินีนาถเบียทริกซ์เป็นสมัยที่มีการถือครองเนเธอร์แลนด์แอนทิลลีสได้เปลี่ยนรูปแบบใหม่ด้วยการแยกตัวของอารูบาที่ได้กลายเป็นสถานะประเทศองค์ประกอบด้วยตัวเองภายในราชอาณาจักรในปี ค.ศ. 1986 และเช่นเดียวกับเกิดการแยกตัวของเนเธอร์แลนด์แอนทิลลีสในปี ค.ศ. 2010 ซึ่งเป็นการสร้างรูปแบบการปกครองตนเองแห่งโบแนเรอ ซินต์เอิสตาซียึส และซาบา และประเทศองค์ประกอบอีกสองประเทศคือ กือราเซาและซินต์มาร์เติน

ในวันที่ 28 มกราคม ค.ศ. 2013 สมเด็จพระราชินีนาถเบียทริกซ์ทรงประกาศว่า พระองค์จะทรงสละราชบัลลังก์ในวันที่ 30 เมษายน ค.ศ. 2013 ในวันโกนิงงินเนอดัค (วันพระราชินีนาถ) โดยทรงสละราชบัลลังก์แก่พระราชโอรสพระองค์ใหญ่ เจ้าชายวิลเลิม-อเล็กซานเดอร์ ทายาทผู้มีสิทธิโดยตรงแห่งราชบัลลังก์ ทำให้พระองค์ทรงกลายเป็นพระมหากษัตริย์แห่งเนเธอร์แลนด์พระองค์แรกในรอบ 123 ปี

หลังจากทรงสละราชสมบัติแล้ว มีพระนามและพระอิสริยยศเป็น **เฮอร์รอยัลไฮนีส เจ้าหญิงเบียทริกซ์แห่งเนเธอแลนด์ เจ้าหญิงแห่งออเรนจ์-นัสเซา เจ้าหญิงแห่งลิพเพอ-บีสเทอร์เฟ็ลท์** (อังกฤษ: Her Royal Highness Princess Beatrix of the Netherlands, Princess of Orange-Nassau, Princess of Lippe-Biesterfeld)

พระชนม์ชีพตอนต้น
----------------

เจ้าหญิงเบียทริกซ์ในเดือนพฤษภาคม ค.ศ. 1938 กับพระราชบิดาและพระราชมารดา

เจ้าหญิงเบียทริกซ์ทรงมีพระนามตั้งแต่แรกประสูติว่า *เบียทริกซ์ วิลเฮลมินา อาร์มการ์ดแห่งเนเธอร์แลนด์ เจ้าหญิงแห่งออเรนจ์-นัสเซา เจ้าหญิงแห่งลิพเพอ-บีสเทอร์เฟ็ลท์* ประสูติเมื่อวันที่ 31 มกราคม ค.ศ. 1938 ที่พระราชวังโซเอสดิจ์ค, บาร์น เนเธอร์แลนด์ เป็นพระราชธิดาพระองค์แรกในเจ้าหญิงยูเลียนาแห่งเนเธอร์แลนด์กับเชื้อสายขุนนางชั้นสูงชาวเยอรมัน เจ้าชายแบร์นฮาร์ทแห่งลิพเพอ-บีสเทอร์เฟ็ลท์ เจ้าหญิงเบียทริกซ์ทรงเข้ารับพิธีบัพติศมาในวันที่ 12 พฤษภาคม ค.ศ. 1938 ที่มหาวิหารใหญ่ในเดอะเฮก เจ้าหญิงมีพระบิดามารดาอุปถัมภ์ 5 พระองค์ ได้แก่ พระเจ้าเลออปอลที่ 3 แห่งเบลเยียม เจ้าหญิงอลิซ เคาน์เตสแห่งแอธโลน เจ้าหญิงเอลิซาเบธแห่งวัลเด็คและไพร์มอนต์ดยุกอดอล์ฟ เฟรเดอริกแห่งเม็คเคลนบวร์ก เคานท์เตสอัลลีน เดอ ค็อทเซเบอ พระนามกลางของเจ้าหญิงเบียทริกซ์มาจากพระนามของสมเด็จพระราชินีนาถวิลเฮลมินาแห่งเนเธอร์แลนด์ ที่ทรงครองราชย์อยู่ในขณะนั้น และพระนามของพระอัยยิกาฝ่ายพระราชบิดา คือ อาร์มการ์ดแห่งเซียร์สตอร์ฟ

พระองค์มีพระโสทรกนิษฐภคินี 3 พระองค์ ได้แก่ เจ้าหญิงไอรีนแห่งเนเธอร์แลนด์ เจ้าหญิงมาร์ครีตแห่งเนเธอร์แลนด์ เจ้าหญิงคริสตีนาแห่งเนเธอร์แลนด์

สงครามโลกครั้งที่สองได้มาถึงเนเธอร์แลนด์ในวันที่ 10 พฤษภาคม ค.ศ. 1940 (ยุทธการที่ฝรั่งเศส) ในวันที่ 13 พฤษภาคม พระราชวงศ์เนเธอร์แลนด์ได้เสด็จลี้ภัยไปยังลอนดอน สหราชอาณาจักร หนึ่งเดือนถัดมา เจ้าหญิงเบียทริกซ์ได้เสด็จไปยังออตตาวา รัฐออนแทรีโอ ประเทศแคนาดา พร้อมกับเจ้าหญิงยูเลียนา พระราชมารดาและเจ้าหญิงไอรีน พระขนิษฐา ในขณะที่พระราชบิดาของพระนาง เจ้าชายแบร์นฮาร์ทและสมเด็จพระราชินีนาถวิลเฮลมินา พระอัยยิกายังคงประทับอยู่ที่ลอนดอน พระราชวงศ์ประทับอยู่ที่บ้านสตอร์โนเวย์ (เดิมเป็นบ้านที่พำนักของผู้นำฝ่ายค้านในสภาผู้แทนราษฎรของแคนาดา) ด้วยกันกับราชองครักษ์และนางพระกำนัล พระราชวงศ์ได้ประทับในช่วงฤดูร้อนที่เลคออฟเบย์ ออนแทรีโอ ซึ่งเป็นกระท่อมหินสี่หลังของรัสอร์ทที่จัดไว้ให้ประทับ ขณะประทับอยู่ที่เกาะบิกวิน รัฐธรรมนูญของเนเธอร์แลนด์ได้ถูกเก็บรักษาไว้ในตู้เหล็กนิรภัยที่ห้องโถงกลมของโรงเตี๊ยมบิกวิน เจ้าหญิงยูเลียนาและพระราชวงศ์ทรงถูกจดจำในฐานะที่ทรง "ลงมาสู่ผืนดิน" ด้วยมิตรไมตรี ความกตัญญูอย่างใหญ่หลวงและการให้ความเคารพอย่างสูงต่อแผ่นดินเกิดและประชาชนของพระองค์ เพื่อที่จะแสดงความเคารพนี้ พระนางทรงงดของฟุ่มเฟือยทั้งหมดที่รีสอร์ทได้บริการให้และมีการจ่ายเงินค่าใช้จ่ายจำนวนมากแก่รีสอร์ทที่ใหญ่ที่สุดและหรูหราที่สุดในแคนาดา เพื่อที่จะทำให้ทรงรู้สึกถึงความปลอดภัย การทำอาหารและเจ้าพนักงานที่ได้รับคำสั่งส่วนบุคคลในช่วงเวลาอาหาร เมื่อทรงเดินทางมาถึง นักดนตรีของโรงเตี๊ยมบิกวินได้ถูกเรียกมาที่ท่าเรือและทำการแสดงในสาธารณะตลอดจนกระทั่งสิ้นสุดสงครามโลกครั้งที่สอง โดยมีการบรรเลงเพลง วิลเฮลมัส ด้วย ในหลายปีต่อมารีสอร์ทถูกละเลย แต่กระท่อม "ยูเลียนา" ยังคงได้รับการรักษาอย่างดีและเป็นการเก็บรักษาเพื่อระลึกถึงเจ้าหญิงยูเลียนาและพระราชวงศ์ ด้วยการแสดงความขอบคุณที่ได้ให้การคุ้มครองพระนางและพระราชธิดา เจ้าหญิงยูเลียนาทรงดำเนินการจัดส่งดอกทิวลิปจำนวนมากแก่รัฐบาลแคนาดาในทุกๆฤดูใบไม้ผลิ ซึ่งถือเป็นหัวใจของเทศกาลทิวลิปแคนาดา

พระขนิษฐาองค์ที่สองของเจ้าหญิงเบียทริกซ์ คือ เจ้าหญิงมาร์ครีต ประสูติในออตตาวา ปี ค.ศ. 1943 ในระหว่างทรงลี้ภัยอยู่ในแคนาดา เจ้าหญิงเบียทริกซ์ทรงเข้าศึกษาในสถานรับเลี้ยงเด็กและ โรงเรียนเทศบาลร็อคคลิฟปาร์ค โรงเรียนชั้นประถามศึกษาที่เจ้าหญิงทรงเป็นที่รู้จักในฐานะ "ทริซี่ออเรนจ์" (Trixie Orange)

ในวันที่ 5 พฤษภาคม ค.ศ. 1945 กองทัพเยอรมันในเนเธอร์แลนด์ยอมจำนน พระราชวงศ์ได้เสด็จกลับเนเธอร์แลนด์ในวันที่ 2 สิงหาคม ค.ศ. 1945 เจ้าหญิงเบียทริกซ์ทรงเข้าศึกษาต่อในโรงเรียนประถมศึกษา *De Werkplaats* ในบิลโทเฟน พระขนิษฐาองค์ที่สาม เจ้าหญิงคริสตีนา ประสูติในปี ค.ศ. 1947 ในวันที่ 6 กันยายน ค.ศ. 1948 พระราชมารดาของพระนาง เจ้าหญิงยูเลียนา ทรงครองราชบัลลังก์สืบต่อจากสมเด็จพระราชินีนาถวิลเฮลมินา ในฐานะ สมเด็จพระราชินีนาถแห่งเนเธอร์แลนด์ และเจ้าหญิงเบียทริกซ์ทรงกลายเป็นทายาทโดยสันนิษฐานแห่งราชบัลลังก์เนเธอร์แลนด์ขณะมีพระชนมายุ 10 พรรษา

การศึกษา
--------

เจ้าหญิงเบียทริกซ์และสมเด็จพระราชินีนาถยูเลียนาในปี ค.ศ. 1960
ในเดือนเมษายน ค.ศ. 1950 เจ้าหญิงเบียทริกซ์ทรงเข้า Incrementum ซึ่งเป็นส่วนหนึ่งของ Baarnsch Lyceum ซึ่งในปี ค.ศ. 1956 พระองค์ทรงผ่านการสอบในสาขาวิชาศิลปะและคลาสสิก

ในปี ค.ศ. 1954 เจ้าหญิงเบียทริกซ์ทรงหน้าที่เป็นเพื่อนเจ้าสาวในงานแต่งงานของบารอนเนสฟาน รันวีเย็ค กับนายที โบอี

ในวันที่ 31 มกราคม ค.ศ. 1956 เจ้าหญิงเบียทริกซ์มีพระชนมายุ 18 พรรษา นับตั้งแต่วันนั้นภายใต้รัฐธรรมนูญแห่งเนเธอร์แลนด์ พระองค์ทรงมีสิทธิ์ตามพระราชอำนาจ ในเวลานั้น พระราชมารดาของพระองค์ทรงแต่งตั้งให้พระองค์เป็นสมาชิกคณะกรรมการกฤษฎีกาแห่งเนเธอร์แลนด์

ในปีเดียวกันทรงเข้าศึกษาที่มหาวิทยาลัยไลเดิน ในปีแรกขณะในมหาวิทยาลัย พระองค์ทรงศึกษาสังคมวิทยา นิติศาสตร์ เศรษฐศาสตร์ ประวัติศาสตร์การเมืองและกฎหมายรัฐธรรมนูญ ในหลักสูตรการศึกษาของพระองค์ พระองค์ทรงเข้าร่วมการฟังบรรยายเกี่ยวกับวัฒนธรรมของซูรินามและเนเธอร์แลนด์แอนทิลลีส กฎบัตรแห่งราชอาณาจักรเนเธอร์แลนด์ ความสัมพันธ์ระหว่างประเทศ กฎหมายระหว่างประเทศ ประวัติศาสตร์และกฎหมายสหภาพยุโรป

พระองค์เสด็จพระราชดำเนินเยือนประเทศต่าง ๆ ในทวีปยุโรปและองค์การระหว่างประเทศในเจนีวา สทราซบูร์ ปารีสและบรัสเซลส์ พระองค์ยังทรงเป็นสมาชิกของ VVSL (สหภาพนักศึกษาสตรีไลเดิน) ที่ตอนนี้ถูกเรียกว่า L.S.V. Minerva หลังจากรวมเข้ากับองค์กร Leidsch Studenten Corps (ซึ่งแต่ก่อนเป็นองค์กรสำหรับผู้ชายเท่านั้น) ในฤดูร้อน ค.ศ. 1959 พระองค์ทรงผ่านการสอบเบื้องต้นด้านกฎหมายและทรงได้รับปริญญาบัตรด้านนิติศาสตร์ในเดือนกรกฎาคม ค.ศ. 1961

การมีส่วนร่วมทางการเมือง
------------------------

เหตุจลาจลในพิธีขึ้นครองราชย์ของพระองค์ในวันที่ 30 เมษายน ค.ศ. 1980"Geen woning; geen Kroning" (ไม่มีบ้าน ไม่ต้องครองราชย์) เป็นข้อความที่ประท้วงต่อสภาพความเป็นอยู่ของคนจนและต่อต้านสถาบันกษัตริย์กลุ่มผู้ประท้วงขว้างหินใส่ตำรวจที่เข้ามาสลายการชุมนุม
การปรากฏพระองค์ในทางการเมืองเป็นจุดเริ่มต้นของความขัดแย้งอย่างรุนแรง ในปี ค.ศ. 1965 เจ้าหญิงเบียทริกซ์ทรงหมั้นกับเคลาส์ ฟอน อัมส์เบิร์ก นักการทูตชาวเยอรมัน สังกัดกระทรวงต่างประเทศเยอรมนี ก่อให้เกิดการชุมนุมประท้วงครั้งใหญ่ในพิธีอภิเษกสมรสที่กรุงอัมสเตอร์ดัม เมื่อวันที่ 10 มีนาคม ค.ศ. 1966 เจ้าชายเคลาส์ทรงเคยรับราชการในยุวชนฮิตเลอร์และเวร์มัคท์ ดังนั้นจึงเป็นความข้องเกี่ยวระหว่างประชาชนชาวดัตช์กับระบอบนาซีเยอรมัน กลุ่มผู้ชุมนุมประท้วงได้มีข้อความการประท้วงซึ่งเป็นที่จดจำได้แก่ "Claus 'raus!" ("เคลาส์ออกไป!") และ "Mijn fiets terug" ("เอาจักรยานของเราคืนมา"-อ้างถึงการยึดครองเนเธอร์แลนด์ของทหารเยอรมันที่ทำการยึดจักรยานของชาวดัตช์ในช่วงสงครามโลกครั้งที่สอง) ระเบิดควันถูกโยนเข้าใส่รถม้าพระที่นั่งสีทองโดยกลุ่มโปรโว (Provo) ทำให้เกิดการปะทะกับตำรวจอย่างรุนแรงบนท้องถนน แต่เมื่อเวลาผ่านไป เจ้าชายเคลาส์ทรงกลายเป็นหนึ่งในพระราชวงศ์ที่ได้รับความนิยมที่สุดของพระราชวงศ์ดัตช์ และการสิ้นพระชนม์ของเจ้าชายเคลาส์ในปี ค.ศ. 2002 ได้มีการไว้อาลัยแด่พระองค์ทั่วประเทศ

ในวันที่ 25 พฤศจิกายน ค.ศ. 1975 เจ้าหญิงเบียทริกซ์และเจ้าชายเคลาส์ทรงเป็นผู้แทนพระองค์สมเด็จพระราชินีนาถ ในพระราชพิธีประกาศเอกราชของซูรินามที่เมืองหลวงแห่งใหม่ ปารามารีโบ

เฮนค์ อาร์รอน นายกรัฐมนตรีซูรินาม เจ้าหญิงเบียทริกซ์และผู้สำเร็จราชการซูรินาม โยฮัน แฟร์ริเยอ ในช่วงพิธีประกาศเอกราชของซูรินาม ในค.ศ. 1975
เหตุการณ์การจลาจลที่มีความรุนแรงได้เกิดขึ้นอีกในวันที่ 30 เมษายน ค.ศ. 1980 ในระหว่างพิธีขึ้นครองราชย์ (ประมุขของเนเธอร์แลนด์จะไม่มีการ "สวมมงกุฎ") ของสมเด็จพระราชินีนาถเบียทริกซ์ กลุ่มผู้จับจองแนวคิดสังคมนิยม ใช้โอกาสนี้ประท้วงเกี่ยวกับสภาพความเป็นอยู่ของคนจนในเนเธอร์แลนด์และต่อต้านสถาบันพระมหากษัตริย์ ด้วยข้อความการประท้วงซึ่งเป็นที่จดจำคือ "Geen woning; geen Kroning" (ไม่มีบ้าน ไม่ต้องครองราชย์) เกิดการปะทะกันอย่างรุนแรงกับตำรวจและกองกำลังรักษาความปลอดภัย เหตุการณ์ครั้งนี้สะท้อนให้เห็นในวรรณกรรมร่วมสมัยในงานเขียนของเอ. เอฟ. ทีเอช. ฟาน เดอ ไฮจเดิน

ในฐานะสมเด็จพระราชินีนาถ พระองค์ทรงพบปะกับนายกรัฐมนตรีทุกสัปดาห์ ทรงลงพระปรมาภิไธยในพระราชบัญญัติของรัฐสภาและพระราชกฤษฎีกา จนกระทั่งการเปลี่ยนแปลงรัฐธรรมนูญในช่วงปลายรัชสมัย โดยมีการแต่งตั้งข้าราชการซึ่งมีส่วนช่วยในสภาวะการก่อตัวของรัฐบาลใหม่ ในการเปิดสมัยประชุมสภาในเดือนกันยายนของทุกปี พระองค์ทรงมีพระราชดำรัสบนราชบัลลังก์ ซึ่งรัฐบาลจะต้องประกาศแผนประจำปีสมัยประชุม ในฐานะสมเด็จพระราชินีนาถ พระองค์ทรงดำรงตำแหน่งเป็นประธานรัฐสภา และทรงมีบทบาททางพระราชพิธีโดยส่วนใหญ่ และเป็นศูนย์รวมเอกภาพของชาติ พระองค์ไม่ทรงใช้พระราชอำนาจตัดสินพระทัยทางด้านนิติบัญญัติและด้านบริหาร

พระองค์ทรงเป็นสมาชิกของกลุ่มบิลเดอเบิร์ก เป็นกลุ่มลับที่มีการประชุมประจำปีเท่านั้นโดยผู้ร่วมก่อตั้งคือพระราชบิดาของพระองค์ ซึ่งมีการประชุมที่โรงแรมบิลเดอเบิร์กในออสเตอบีค

พระชนม์ชีพส่วนพระองค์
---------------------

### พิธีหมั้นกับเคลาส์ ฟ็อน อัมส์แบร์ค

พระราชพิธีอภิเษกสมรสของพระองค์และพระราชสวามี ค.ศ. 1966
ในวันที่ 28 มิถุนายน ค.ศ. 1965 ได้มีการประกาศพิธีหมั้นระหว่างเจ้าหญิงเบียทริกซ์กับเคลาส์ ฟ็อน อัมส์แบร์ค ทั้งสองทรงพบกันในงานเลี้ยงก่อนการเสกสมรสของเจ้าหญิงทาทีอานาแห่งไซน์-วิทเกินชไตน์-แบร์เลอบวร์คกับโมริทซ์ ลันท์กราฟแห่งเฮ็สเซิน ในฤดูร้อน ปี ค.ศ. 1964 (ทั้งสองทรงพบกันมาก่อนแล้วครั้งหนึ่งในช่วงก่อนเทศกาลปีใหม่ปี ค.ศ. 1962 ที่บาดดรีบูร์ก ในงานเลี้ยงของเคานส์ ฟ็อน เอินเฮาเซน-เซียร์สตอร์ฟ ซึ่งเป็นพระญาติห่างๆของทั้งสอง) ด้วยการยินยอมของรัฐสภาในการอภิเษกสมรส เคลาส์ ฟอน อัมส์เบิร์กจึงกลายเป็นพลเมืองชาวดัตช์ และเมื่ออภิเษกสมรสจึงกลายเป็นเจ้าชายเคลาส์แห่งเนเธอร์แลนด์ จองคีร์ ฟ็น อัมส์แบร์ค

### พระราชพิธีอภิเษกสมรส ค.ศ. 1966

เหตุการณ์หลังจากที่ผู้ประท้วงปาระเบิดควันใส่รถพระที่นั่งของพระราชวงศ์ในพระราชพิธี
เจ้าหญิงเบียทริกซ์อภิเษกสมรสกับเคลาส์ในวันที่ 10 มีนาคม ค.ศ. 1966 ทั้งรัฐพิธีและพิธีทางศาสนา ทรงฉลองพระองค์แบบดั้งเดิมด้วยผ้าไหมซาตินแบบดัชเชส ที่ออกแบบโดยแคโรไลน์ บรีก-ฟาร์วิค แห่งไมซอนลีเน็ตต์ ในเดน บอร์ชและมงกุฎไข่มุกเวือร์เทมแบร์ก

เพื่อนเจ้าสาวที่อาวุโส ได้แก่ เจ้าหญิงคริสตินาแห่งเนเธอร์แลนด์ (พระโสทรกนิษฐภคินีพระองค์เล็ก) เจ้าหญิงคริสตินาแห่งสวีเดน, เลดี้เอลิซาเบธ แอนสัน, โจแอนนา โรเอล, ยูเจนี ลอดอน และน้องสาวของเจ้าบ่าวคือ คริสตินา ฟอน อัมส์เบิร์ก เพื่อนเจ้าสาวที่อ่อนอาวุโสกว่าได้แก่ แด็ฟเน สจ๊วต คลาร์ก และแคโรลิน อัลทิง ฟอน เกอเซา และเด็ก ๆ เพื่อนเจ้าบ่าวได้แก่ โจอาคิม เจนเคล และมาร์คัส ฟอน เอินเฮาเซน-เซียร์สตอร์ฟ

ทั้งสองพระองค์ได้เสด็จไปยังพระราชพิธีด้วยรถม้าพระที่นั่งสีทอง พระราชพิธีได้ดำเนินการโดยนายกเทศมนตรีแห่งอัมสเตอร์ดัม กิลส์เบิร์ต ฟาน ฮอล ที่ศาลาว่าการอัมสเตอร์ดัม พิธีรับพรสมรสถูกจัดขึ้นที่เวสเตอร์เคิร์ก ดำเนินการโดยสาธุคุณ เฮนดริก ยาน คาเตอร์ และรับการเทศนาโดยสาธุคุณ โยฮันเนส เฮนดริก ซิลเลวิส สมิต

ทั้งสองพระองค์ประทับที่ปราสาทดราเกนสไตน์ในลาเกวูร์สเชด้วยกันกับพระราชโอรสจนกระทั่งเจ้าหญิงเบียทริกซ์ทรงครองราชบัลลังก์ ในปี ค.ศ. 1981 ทั้งสองพระองค์ได้ทรงย้ายไปประทับที่พระราชวังฮุส เทน บอส์ช ในเฮก

### พระราชโอรส

สมเด็จพระราชินีนาถเบียทริกซ์ เจ้าชายพระราชสวามี และพระราชโอรส ค.ศ. 1983
พระองค์และพระราชสวามี มีพระราชโอรสร่วมกัน 3 พระองค์ ดังนี้

|  |  |  |  |  |
| --- | --- | --- | --- | --- |
| **ลำดับ** | **พระนาม** | **ประสูติ** | **สิ้นพระชนม์** | **คู่สมรสและพระโอรส-ธิดา** |
|  | สมเด็จพระราชาธิบดีวิลเลิม-อเล็กซานเดอร์ | 196727 เมษายน ค.ศ. 1967 |  | อภิเษกสมรสวันที่ 2 กุมภาพันธ์ ค.ศ. 2002 กับ **มักซิมา ซอร์เรกัวตา** มีพระราชธิดา 3 พระองค์ ได้แก่• เจ้าหญิงคาทารีนา-อะมาเลีย เจ้าหญิงแห่งออเรนจ์• เจ้าหญิงอะเลกซียาแห่งเนเธอร์แลนด์• เจ้าหญิงอารียานแห่งเนเธอร์แลนด์ |
|
|  | เจ้าชายฟริโซแห่งออเรนจ์-นัสเซา | 196825 กันยายน ค.ศ. 1968 | 201312 สิงหาคม ค.ศ. 2013 | อภิเษกสมรสวันที่ 24 เมษายน ค.ศ. 2004 กับ **มาเบล วิสซี สมิท** มีพระธิดา 2 พระองค์ ได้แก่• เคาน์เตสลัวนา• เคาน์เตสซาเรีย |
|
|  | เจ้าชายคอนสตันตินแห่งเนเธอร์แลนด์ | 196911 ตุลาคม ค.ศ. 1969 |  | อภิเษกสมรสวันที่ 19 พฤษภาคม ค.ศ. 2001 กับ **เลาเรนเทียน บริงค์ฮอร์สท์** มีพระโอรส-ธิดา 3 พระองค์ ได้แก่• เคาน์เตสอิโลอีสแห่งออเรนจ์-นัสเซา• เคานต์เคลาส์-คาร์ซีมีร์แห่งออเรนจ์-นัสเซา• เคาน์เตสเลโอนอร์แห่งออเรนจ์-นัสเซา |

รัชกาล
------

พระองค์และพระราชสวามี (ซ้าย) ในพิธีขึ้นครองราชย์ ปี ค.ศ. 1980
ในวันที่ 30 เมษายน ค.ศ. 1980 สมเด็จพระราชินีนาถยูเลียนา พระราชมารดาของพระองค์ ทรงสละราชบัลลังก์ พระองค์ได้สืบราชบัลลังก์เป็น สมเด็จพระราชินีนาถเบียทริกซ์แห่งเนเธอร์แลนด์

ในการประชุมที่ยาวนาน สมเด็จพระราชินีนาถเบียทริกซ์ทรงลงพระปรมาภิไธยในกฎหมายทุกฉบับก่อนที่จะถูกบังคับใช้ ในฐานะสมเด็จพระราชินีนาถ พระราชกรณียกิจหลักของพระองค์คือการเป็นตัวแทนของราชอาณาจักรในต่างประเทศและเป็นสัญลักษณ์แห่งความเป็นเอกภาพในประเทศ พระองค์เสด็จออกรับเอกอัครราชทูตต่างประเทศและพระราชทานเครื่องราชอิสริยาภรณ์และเหรียญตราต่าง ๆ ทรงตอบรับคำเชิญในการเสด็จเปิดนิทรรศการ การเข้าร่วมงานเฉลิมฉลอง การเปิดสะพาน เป็นต้น พระราชดำรัสของพระองค์ถูกยกมาเผยแพร่ต่อสื่อน้อยมากนับตั้งแต่การบริการข้อมูลสาธารณะภาครัฐได้ตั้งเงื่อนไขเกี่ยวกับสัมภาษณ์ว่า พระราชดำรัสของพระองค์จะไม่ถูกอ้างขึ้นมา นโยบายนี้ถูกใช้ไม่นานหลังจากพิธีขึ้นครองราชย์ โดยมีรายงานว่าเพื่อปกป้องพระองค์จากภาวะยุ่งยากทางการเมืองที่อาจเกิดขึ้นโดยไม่คาดคิด แต่นโยบายนี้ก็ไม่ได้นำไปใช้กับ เจ้าชายวิลเลิม-อเล็กซานเดอร์ พระราชโอรสของพระองค์

ตลอดรัชสมัย สมเด็จพระราชินีนาถเบียทริกซ์ทรงมีบทบาทสำคัญในกระบวนการจัดตั้งคณะรัฐมนตรีดัตช์ โดยเฉพาะอย่างยิ่งทรงแต่งตั้ง *informateur* ซึ่งเป็นบุคคลที่เป็นผู้นำการเจรจาต่อรองที่ในที่สุดแล้วนำไปสู่การจัดตั้งรัฐบาล อย่างไรก็ตามได้มีการเปลี่ยนแปลงในปี ค.ศ. 2012 และพรรคที่มีคะแนนเสียงมากที่สุดในสภาจะทำการแต่งตั้ง "scout" ซึ่งจะเป็นผู้แต่งตั้ง "informateur" อีกทีหนึ่ง

สมเด็จพระราชินีนาถเบียทริกซ์และเจ้าชายวิลเลิม-อเล็กซานเดอร์บนรถม้าพระที่นั่งสีทองในปี ค.ศ. 2007
ในวันที่ 1 มกราคม ค.ศ. 1986 อารูบาได้แยกตัวออกจากเนเธอร์แลนด์แอนทิลลีสและได้กลายเป็นสถานะประเทศองค์ประกอบด้วยตัวเองภายในราชอาณาจักร

ในวันที่ 6 ตุลาคม ค.ศ. 2002 เจ้าชายเคลาส์ พระราชสวามีได้สิ้นพระชนม์ลง หลังจากทรงพระประชวรเป็นเวลานาน หนึ่งปีครึ่งต่อมา พระราชมารดาของพระองค์ได้เสด็จสวรรคตจากภาวะสมองเสื่อม ในขณะที่พระราชบิดาของพระองค์ได้สิ้นพระชนม์ลงด้วยโรคมะเร็งในเดือนธันวาคม ค.ศ. 2004

ในวันที่ 8 กุมภาพันธ์ ค.ศ. 2005 พระองค์ทรงได้รับปริญญาดุษฎีบัณฑิตกิตติมศักดิ์จากมหาวิทยาลัยไลเดิน ซึ่งเป็นเกียรติแก่สมเด็จพระราชินีนาถโดยปกติแล้วทรงปฏิเสธที่จะรับ การมีพระราชดำรัสของพระองค์ได้สะท้อนภาพของสถาบันกษัตริย์และทรงครองราชสมบัติมาเป็นเวลา 25 ปี พระราชดำรัสของสมเด็จพระราชินีนาถได้มีการออกอากาศทั่วประเทศ

ในวันที่ 29 และ 30 เมษายน ค.ศ. 2005 สมเด็จพระราชินีนาถทรงประกอบพระราชพิธีรัชดาภิเษก พระองค์ทรงพระราชทานสัมภาษณ์ในรายการโทรทัศน์ดัตช์ มีการจัดการแสดงคอนเสิร์ตที่จตุรัสดัมในกรุงอัมสเตอร์ดัม และมีการจัดงานเฉลิมฉลองที่เดอะเฮก ซึ่งเป็นที่ทำการรัฐบาล

ในวันที่ 10 ตุลาคม ค.ศ. 2010 เกิดการแยกตัวของเนเธอร์แลนด์แอนทิลลีส ซึ่งเป็นการสร้างรูปแบบการปกครองตนเองแห่งโบแนเรอ, ซินต์เอิสตาซียึสและซาบา และประเทศองค์ประกอบอีกสองประเทศคือ กูราเซาและซินต์มาร์เติน มีพิธียุบเนเธอร์แลนด์แอนทิลลีสจัดขึ้นที่กรุงวิลเลมสตัด ซึ่งเจ้าชายและเจ้าหญิงแห่งออเรนจ์ในขณะนั้นคือ เจ้าชายวิลเลิม-อเล็กซานเดอร์และเจ้าหญิงแม็กซิมา พระชายา เสด็จแทนพระองค์สมเด็จพระราชินีนาถในการพิธี

### เหตุการณ์การโจมตีพระราชวงศ์

บทความหลัก: การโจมตีพระราชวงศ์ดัตช์ พ.ศ. 2552
ในวันที่ 30 เมษายน ค.ศ. 2009 สมเด็จพระราชินีนาถและพระราชวงศ์ดัตช์ถูกโจมตีด้วยการใช้รถพุ่งเข้าชนโดยชายชาวดัตช์ ชื่อ คาร์สท์ เท็ทส์ เท็ทท์ได้ขับรถเข้าพุ่งเข้าไปในขบวนเสด็จที่อาเพลโดร์น โดยเฉียดรถบัสพระที่นั่งของสมเด็จพระราชินีนาถ มีประชาชนห้าคนเสียชีวิตทันทีและผู้บาดเจ็บสองคนและรวมทั้งผู้ก่อเหตุได้เสียชีวิตในเวลาต่อมา ผู้บาดเจ็บถูกชนได้รับบาดเจ็บสาหัส หนึ่งสัปดาห์หลังจากการโจมตีผู้บาดเจ็บอีกคนหนึ่งได้เสียชีวิตลง พระราชวงศ์ไม่ได้รับอันตรายใดๆ แต่สมเด็จพระราชินีนาถและพระราชวงศ์ทรงทอดพระเนตรเห็นการพุ่งเข้าชนในระยะใกล้ ภายในไม่กี่ชั่วโมง สมเด็จพระราชินีนาถเบียทริกซ์ทรงออกอากาศในรายการโทรทัศน์ซึ่งเป็นกรณีที่ไม่เกิดขึ้นบ่อย ทรงแสดงความตกพระทัยและเสียพระราชหฤทัยทัยของพระองค์ จากการรายงานของตำรวจได้รายงานว่าเป้าหมายของผู้ก่อเหตุคือพระราชวงศ์โดยมีการวางแผนมาก่อน

### สละราชสมบัติ

สมเด็จพระราชินีนาถเบียทริกซ์ พร้อมด้วยเจ้าชายวิลเลิม-อเล็กซานเดอร์ เจ้าชายแห่งออเรนจ์ เจ้าหญิงแม็กซิมา เจ้าหญิงแห่งออเรนจ์ ในวันสละราชสมบัติ
ประชาชนชาวดัตช์ เฝ้าทูลละอองธุลีพระบาทในโอกาสสมเด็จพระราชินีนาถเบียทริกซ์สละราชสมบัติ และพระบรมราชาภิเษกพระราชโอรสขึ้นเป็นสมเด็จพระราชาธิบดีแห่งเนเธอร์แลนด์
สมเด็จพระราชินีนาถเบียทริกซ์ทรงประกาศการสละราชสมบัติอย่างเป็นทางการ ซึ่งได้ถ่ายทอดสดไปทั่วประเทศ
ในประกาศที่แพร่ภาพทางสื่อประจำชาติเมื่อวันที่ 28 มกราคม ค.ศ. 2013) สมเด็จพระราชินีนาถเบียทริกซ์ทรงประกาศว่าพระองค์จะสละราชสมบัติในวันที่ 30 เมษายน (วันพระราชินีนาถ) ซึ่งเป็นวันที่พระองค์ทรงครองราชสมบัติครบ 33 ปีพอดี พระองค์ตรัสว่า ถึงเวลาแล้วที่จะ "ฝากความรับผิดชอบของประเทศไว้ในมือของคนรุ่นใหม่" รัชทายาทของพระองค์ คือ เจ้าชายวิลเลิม-อเล็กซานเดอร์ พระราชโอรสพระองค์ใหญ่ พระองค์เป็นพระมหากษัตริย์เนเธอร์แลนด์พระองค์ที่สามติดต่อกันที่สละราชสมบัติ ตามสมเด็จพระราชินีนาถวิลเฮลมินาแห่งเนเธอร์แลนด์ พระอัยยิกา และสมเด็จพระราชินีนาถยูเลียนาแห่งเนเธอร์แลนด์ พระราชมารดา หลังการแพร่สัญญาณดังกล่าว นายกรัฐมนตรี มาร์ค รูทท์ ได้มีถ้อยแถลงตามมา โดยกล่าวถึงสมเด็จพระราชินีนาถเบียทริกซ์ว่า "นับแต่พิธีราชาภิเษกของพระองค์ใน ค.ศ. 2013 พระองค์ทรงมอบหัวใจและวิญญาณให้แก่สังคมดัตช์"

การสละราชสมบัติของสมเด็จพระราชินีนาถเบียทริกซ์และพิธีราชาภิเษกเจ้าชายแห่งออเรนจ์เป็นพระมหากษัตริย์พระองค์ใหม่จะมีขึ้นในวันที่ 30 เมษายน ค.ศ. 2013 สมเด็จพระราชินีนาถจะทรงลงพระปรมาภิไธยในตราสารสละราชสมบัติที่พระราชวัง กรุงอัมสเตอร์ดัม ส่วนพิธีขึ้นครองราชย์ของพระมหากษัตริย์องค์ใหม่จะมีขึ้นที่โบสถ์ใหม่ (Nieuwe Kerk) ในกรุงอัมสเตอร์ดัม

### พระราชทรัพย์ส่วนพระองค์

ในปี ค.ศ. 2009 นิตยสารฟอร์บส์ ได้ระบุว่าพระองค์ทรงมีพระราชทรัพย์สมบัติรวม 300 ล้านดอลลาร์สหรัฐฯ

พระราชอิสริยยศ
--------------

* ค.ศ. 1938 — ค.ศ. 1980: เฮอร์รอยัลไฮเนส เจ้าหญิงเบียทริกซ์แห่งเนเธอร์แลนด์ เจ้าหญิงแห่งออเรนจ์-นัสเซา เจ้าหญิงแห่งลิพเพอ-บีสเทอร์เฟ็ลท์ (Her Royal Highness Princess Beatrix of the Netherlands, Princess of Orange-Nassau, Princess of Lippe-Biesterfeld)
* ค.ศ. 1980 — 30 เมษายน ค.ศ. 2013: เฮอร์มาเจสตี สมเด็จพระราชินีนาถแห่งเนเธอร์แลนด์ เจ้าหญิงแห่งออเรนจ์-นัสเซา เจ้าหญิงแห่งลิพเพอ-บีสเทอร์เฟ็ลท์ (Her Majesty Queen of the Netherlands, Princess of Orange-Nassau, Princess of Lippe-Biesterfeld)
* 30 เมษายน ค.ศ. 2013 - ปัจจุบัน: เฮอร์รอยัลไฮเนส เจ้าหญิงเบียทริกซ์แห่งเนเธอร์แลนด์, เจ้าหญิงแห่งออเรนจ์-นัสเซา,เจ้าหญิงแห่งลิปเปอ-บีสเทอร์เฟ็ลท์ (Her Royal Highness Princess Beatrix of the Netherlands, Princess of Orange-Nassau, Princess of Lippe-Biesterfeld)

เครื่องราชอิสริยาภรณ์
---------------------

### เครื่องราชอิสริยาภรณ์เนเธอร์แลนด์

* เครื่องราชอิสริยาภรณ์สิงโตเนเธอร์แลนด์ (ตั้งแต่ ค.ศ. 1956)
* องค์อุปถัมภ์ ไบลิวิคแห่งยูเทรกต์
* องค์ประธานเครื่องราชอิสริยาภรณ์เซนต์จอร์จแห่งเนเธอร์แลนด์ (19 มิถุนายน ค.ศ. 1959)

### เครื่องราชอิสริยาภรณ์ต่างประเทศ

* รัฐอธิปไตยทหารออร์เดอร์ ออฟ มอลตา คณะทหารองค์อธิปัตย์แห่งมอลตา :
	+ ค.ศ. 1960 -  ท่านหญิงแห่งคณะทหารองค์อธิปัตย์แห่งมอลตา
* ไทย ไทย :
	+ ค.ศ. 1960 -  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ฝ่ายใน)
	+ ค.ศ. 2004 -  เครื่องราชอิสริยาภรณ์อันเป็นมงคลยิ่งราชมิตราภรณ์ (ฝ่ายใน)
* อิหร่าน อิหร่าน :
	+ ค.ศ. 1963 -  เครื่องราชอิสริยาภรณ์เพลเอียเดส ชั้นที่ 2
* นอร์เวย์ นอร์เวย์ :
	+ ค.ศ. 1968 -  เครื่องราชอิสริยาภรณ์นักบุญโอลาฟ
* เอธิโอเปีย เอธิโอเปีย :
	+ ค.ศ. 1969 -  เครื่องราชอิสริยาภรณ์ราชินีแห่งชีบา
* ตูนิเซีย ตูนิเซีย :
	+ ค.ศ. 1973 -  เครื่องอิสริยาภรณ์แห่งสาธารณรัฐตูนิเซีย
* โกตดิวัวร์ โกตดิวัวร์ :
	+ ค.ศ. 1973 -  เครื่องอิสริยาภรณ์แห่งชาติโกตดิวัวร์
* เดนมาร์ก เดนมาร์ก :
	+ ค.ศ. 1975 -  เครื่องราชอิสริยาภรณ์ช้าง
* สเปน สเปน :
	+ ค.ศ. 1980 -  เครื่องราชอิสริยาภรณ์อิซาเบลลาแห่งคาทอลิก
	+ ค.ศ. 1985 -  เครื่องราชอิสริยาภรณ์ขนแกะทองคำ
* สหราชอาณาจักร สหราชอาณาจักร :
	+ ค.ศ. 1982 -  เครื่องราชอิสริยาภรณ์รอยัลวิกตอเรียนเชน
	+ ค.ศ. 1982 -  เครื่องราชอิสริยาภรณ์รอยัลวิกตอเรียน
	+ ค.ศ. 1989 -  เครื่องราชอิสริยาภรณ์การ์เตอร์
* เยอรมนี เยอรมนี :
	+ ค.ศ. 1983 -  เครื่องอิสริยาภรณ์กิตติคุณแห่งสหพันธ์สาธารณรัฐเยอรมนี ชั้นที่ 1
* อิตาลี อิตาลี :
	+ ค.ศ. 1985 -  เครื่องอิสริยาภรณ์กิตติคุณแห่งสาธารณรัฐอิตาลี
* เวเนซุเอลา เวเนซุเอลา :
	+ ค.ศ. 1987 -  เครื่องอิสริยาภรณ์ผู้ปลดปล่อย
* สวีเดน สวีเดน :
	+ ค.ศ. 1987 -  เครื่องราชอิสริยาภรณ์เซราฟิม
* ฝรั่งเศส ฝรั่งเศส :
	+ ค.ศ. 1991 -  เครื่องอิสริยาภรณ์เลฌียงดอเนอร์ ชั้นที่ 1
* โปรตุเกส โปรตุเกส :
	+ ค.ศ. 1991 -  เครื่องอิสริยาภรณ์อิงฟังตึ เด. เอ็งรีกึ ชั้นมหาปรมาภรณ์
* โปแลนด์ โปแลนด์ :
	+ ค.ศ. 1994 -  เครื่องอิสริยาภรณ์เหยี่ยวขาว
* ออสเตรีย ออสเตรีย :
	+ ค.ศ. 1994 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาดารา

* ไอซ์แลนด์ ไอซ์แลนด์ :
	+ ค.ศ. 1994 -  เครื่องอิสริยาภรณ์เหยี่ยว ชั้นสายสร้อย

* ฟินแลนด์ ฟินแลนด์ :
	+ ค.ศ. 1995 -  เครื่องอิสริยาภรณ์กุหลาบขาวแห่งฟินแลนด์ ชั้นที่ 1
* อินโดนีเซีย อินโดนีเซีย :
	+ ค.ศ. 1995 -  เครื่องอิสริยาภรณ์ดาราแห่งสาธารณรัฐอินโดนีเซีย ชั้นที่ 1
* แอฟริกาใต้ แอฟริกาใต้ :
	+ ค.ศ. 1996 -  เครื่องอิสริยาภรณ์กู๊ดโฮป ชั้นที่ 1
* ซูรินาม ซูรินาม :
	+ ค.ศ. 1996 -  เครื่องอิสริยาภรณ์กิตติคุณเยลโลสตาร์ ชั้นที่ 1
* เปรู เปรู :
	+ ค.ศ. 1997 -  เครื่องอิสริยาภรณ์พระอาทิตย์แห่งเปรู ชั้นประถมาภรณ์
* บัลแกเรีย บัลแกเรีย :
	+ ค.ศ. 1999 -  เครื่องอิสริยาภรณ์สตารา พลานินา
* เบลเยียม เบลเยียม :
	+ ค.ศ. 2003 -  เครื่องราชอิสริยาภรณ์เลออปอล ชั้นที่ 1
* ชิลี ชิลี :
	+ ค.ศ. 2003 -  เครื่องอิสริยาภรณ์กิตติคุณ ชั้นที่ 1
* บราซิล บราซิล :
	+ ค.ศ. 2003 -  เครื่องอิสริยาภรณ์ดาวกางเขนใต้ ชั้นที่ 1
* สโลวาเกีย สโลวาเกีย :
	+ ค.ศ. 2007 -  เครื่องอิสริยาภรณ์กางเขนขาวคู่
* ลิทัวเนีย ลิทัวเนีย :
	+ ค.ศ. 2008 -  เครื่องอิสริยาภรณ์พระเจ้าวีตัวนัสมหาราช ชั้นที่ 1

* เม็กซิโก เม็กซิโก :
	+ ค.ศ. 2009 -  เครื่องอิสริยาภรณ์อินทรีแอซเท็ค ชั้นที่ 1
* ประเทศกาตาร์ กาตาร์ :
	+ ค.ศ. 2011 -  เครื่องราชอิสริยาภรณ์แห่งอิสรภาพ ชั้นสายสร้อย
* บรูไน บรูไน :
	+ ค.ศ. 2013 -  เครื่องราชอิสริยาภรณ์ราชบัลลังก์บรูไน
* โอมาน โอมาน :
	+ ค.ศ. 2012 -  เครื่องราชอิสริยาภรณ์อัล-ซาอีด

* ตุรกี ตุรกี :
	+ ค.ศ. 2012 -  เครื่องอิสริยาภรณ์ดาราแห่งสาธารณรัฐตุรกี
* สหรัฐอาหรับเอมิเรตส์ สหรัฐอาหรับเอมิเรตส์ :
	+ ค.ศ. 2012 -  เครื่องราชอิสริยาภรณ์ซัยยิด ชั้นสายสร้อย

* เอสโตเนีย เอสโตเนีย :
	+ ค.ศ. ไม่ปรากฏ -  เครื่องอิสริยาภรณ์เทอร์รามาเรียนา ชั้นที่ 1

* กานา กานา :
	+ ค.ศ. ไม่ปรากฏ -  เครื่องอิสริยาภรณ์ดาราแห่งกานา

* กรีซ กรีซ :
	+ ค.ศ. ไม่ปรากฏ -  เครื่องอิสริยาภรณ์มหาไถ่

* ราชอาณาจักรกรีซ กรีซ :
	+ ค.ศ. ไม่ปรากฏ -  เครื่องราชอิสริยาภรณ์นักบุญโอลกาและโซเฟีย

* ญี่ปุ่น ญี่ปุ่น :
	+ ค.ศ. ไม่ปรากฏ -  เครื่องราชอิสริยาภรณ์อันสูงส่งยิ่งดอกเบญจมาศ

* จอร์แดน จอร์แดน :
	+ ค.ศ. ไม่ปรากฏ -  เครื่องราชอิสริยาภรณ์อัล-ฮุสเซนบินอาลี ชั้นสายสร้อย

* ลัตเวีย ลัตเวีย :
	+ ค.ศ. ไม่ปรากฏ -  เครื่องอิสริยาภรณ์เดอะทรีสตาร์

* ไลบีเรีย ไลบีเรีย :
	+ ค.ศ. ไม่ปรากฏ -  เครื่องอิสริยาภรณ์ผู้บุกเบิกแห่งไลบีเรีย

* ลักเซมเบิร์ก ลักเซมเบิร์ก :
	+ ค.ศ. ไม่ปรากฏ -  เครื่องราชอิสริยาภรณ์ราชสีห์ทองคำแห่งราชวงศ์นัสซอ
	+ ค.ศ. ไม่ปรากฏ -  เครื่องราชอิสริยาภรณ์อดอล์ฟแห่งนัสเซา ชั้นที่ 1
	+ ค.ศ. ไม่ปรากฏ -  เครื่องราชอิสริยาภรณ์มงกุฎโอ๊ก ชั้นมหากางเขน

* เนปาล เนปาล :
	+ ค.ศ. ไม่ปรากฏ -  เครื่องราชอิสริยาภรณ์โอชัชวี ราชันยา

* โรมาเนีย โรมาเนีย :
	+ ค.ศ. ไม่ปรากฏ -  เครื่องอิสริยาภรณ์ดาราแห่งโรมาเนีย ชั้นสายสร้อย

* เซเนกัล เซเนกัล :
	+ ค.ศ. ไม่ปรากฏ -  เครื่องอิสริยาภรณ์สิงโต ชั้นที่ 1

* สหพันธ์สาธารณรัฐสังคมนิยมยูโกสลาเวีย ยูโกสลาเวีย :
	+ ค.ศ. ไม่ปรากฏ -  เครื่องอิสริยาภรณ์ยูโกสลาฟสตาร์
* ลิทัวเนีย
	+ ค.ศ. ไม่ปรากฏ -  เครื่องอิสริยาภรณ์วิเตาทัสมหาราช ชั้นพิเศษ
* ฟิลิปปินส์ :
	+ ค.ศ. ไม่ปรากฏ -  เครื่องอิสริยาภรณ์กาเบรียลาสิลาง
* เวเนซุเอลา :
	+ ค.ศ. ไม่ปรากฏ -  เครื่องอิสริยาภรณ์ผู้ปลดปล่อย ชั้นสายสร้อย

รางวัล
------

* เยอรมนี เยอรมนี : รางวัลคาร์ล (16 พฤษภาคม ค.ศ. 1996)

พระราชตระกูล
------------

| พงศาวลีของสมเด็จพระราชินีนาถเบียทริกซ์ |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. จูเลียส เคานท์แห่งลิพเพอ-บีสเทอร์เฟ็ลท์ |
|   |
|   |   |   |   |   |
|
|   | 8. เออร์เนสต์ที่ 2 เคานท์แห่งลิพเพอ-บีสเทอร์เฟ็ลท์ |   |
|   |
|   |   |   |   |   |   |   |   |
|
|   | 17. เคานท์เตสอเดลไฮด์แห่งกัสเตล-กัสเตล |
|   |
|   |   |   |   |   |
|
|   | 4. เจ้าชายแบร์นฮาร์ทแห่งลิพเพอ |   |
|   |
|   |   |   |   |   |   |   |   |   |   |   |
|
|   | 18. เคานท์ลีโอโปลด์แห่งวอร์เทนสเลเบน |
|   |
|   |   |   |   |   |
|
|   | 9. เคานท์เตสคาโรไลน์แห่งวอร์เทนสเลเบน |   |
|   |
|   |   |   |   |   |   |   |   |
|
|   | 19. มาทิลด์ ฮัลบาช |
|   |
|   |   |   |   |   |
|
|   | 2. เจ้าชายแบร์นฮาร์ทแห่งลิพเพอ-บีสเทอร์เฟ็ลท์ |   |
|   |
|   |   |   |   |   |   |   |   |   |   |   |   |   |   |
|
|   | 20. อดอล์ฟแห่งคลัมม์ |
|   |
|   |   |   |   |   |
|
|   | 10. บารอนอาชวินแห่งเซียร์สตอร์ฟ-ครัมม์ |   |
|   |
|   |   |   |   |   |   |   |   |
|
|   | 21. เฮ็ดวิกแห่งครัมม์ |
|   |
|   |   |   |   |   |
|
|   | 5. อาร์มการ์ดแห่งเซียร์สตอร์ฟ-ครัมม์ |   |
|   |
|   |   |   |   |   |   |   |   |   |   |   |
|
|   | 22. เอิร์นส์ เคานท์แห่งเซียร์สตอร์ฟ-ดรีบูร์ก |
|   |
|   |   |   |   |   |
|
|   | 11. บารอนเนสเฮ็ดวิกแห่งเซียร์สตอร์ฟ-ดรีบูร์ก |   |
|   |
|   |   |   |   |   |   |   |   |
|
|   | 23. บารอนเนสคาโรไลน์ ฟอน วินเก |
|   |
|   |   |   |   |   |
|
|   | 1. **สมเด็จพระราชินีนาถเบียทริกซ์** |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. พอล ฟรีดิช แกรนด์ดยุกแห่งเม็คเลินบวร์ค-ชเวรีน |
|   |
|   |   |   |   |   |
|
|   | 12. เฟรเดอริค ฟรานซิสที่ 2 แกรนด์ดยุกแห่งเม็คเลินบวร์ค-ชเวรีน |   |
|   |
|   |   |   |   |   |   |   |   |
|
|   | 25. เจ้าหญิงอเล็กซานดรีนแห่งปรัสเซีย |
|   |
|   |   |   |   |   |
|
|   | 6. ดยุกเฮนดริกแห่งเมคเลินบวร์ค-ชเวรีน |   |
|   |
|   |   |   |   |   |   |   |   |   |   |   |
|
|   | 26. เจ้าชายอดอล์ฟแห่งชวาสบูร์ก-รูดอลสตัดท์ |
|   |
|   |   |   |   |   |
|
|   | 13. เจ้าหญิงมารีแห่งชวาสบวร์ค-รูดอลสตัดท์ |   |
|   |
|   |   |   |   |   |   |   |   |
|
|   | 27. เจ้าหญิงมาทิลด์แห่งชอนบูร์ก-วัลเดนบูร์ก |
|   |
|   |   |   |   |   |
|
|   | 3. สมเด็จพระราชินีนาถยูเลียนาแห่งเนเธอร์แลนด์ |   |
|   |
|   |   |   |   |   |   |   |   |   |   |   |   |   |   |
|
|   | 28. พระเจ้าวิลเลิมที่ 2 แห่งเนเธอร์แลนด์ |
|   |
|   |   |   |   |   |
|
|   | 14. พระเจ้าวิลเลิมที่ 3 แห่งเนเธอร์แลนด์ |   |
|   |
|   |   |   |   |   |   |   |   |
|
|   | 29. แกรนด์ดัชเชสอันนา ปัฟลอฟนาแห่งรัสเซีย |
|   |
|   |   |   |   |   |
|
|   | 7. สมเด็จพระราชินีนาถวิลเฮลมินาแห่งเนเธอร์แลนด์ |   |
|   |
|   |   |   |   |   |   |   |   |   |   |   |
|
|   | 30. เจ้าชายเกออร์ค วิคทอร์ แห่งวัลเด็คและเพือร์ม็อนท์ |
|   |
|   |   |   |   |   |
|
|   | 15. เอ็มมาแห่งวัลเด็คและเพือร์ม็อนท์ |   |
|   |
|   |   |   |   |   |   |   |   |
|
|   | 31. เจ้าหญิงเฮเลนาแห่งนัสเซา |
|   |
|   |   |   |   |   |
|

 |

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **สมเด็จพระราชินีนาถเบียทริกซ์แห่งเนเธอร์แลนด์**

1. ↑  Myrtille van Bommel, "Beatrix oldest Dutch reigning monarch เก็บถาวร 2013-11-03 ที่ เวย์แบ็กแมชชีน", *Radio Netherlands Worldwide*, 2011. Retrieved on 2012-05-15.
2. ↑  "Speech by H.M. the Queen". Het Koninklijk Huis [The Royal House]. 28 January 2013. สืบค้นเมื่อ 29 January 2013.[*ลิงก์เสีย*]
3. 1 2  "Prins van Oranje wordt Koning Willem-Alexander" (in Dutch). Website of the Royal House. สืบค้นเมื่อ 28 มกราคม 2013
4. 1 2 3 4  Youth เก็บถาวร 2009-05-05 ที่ เวย์แบ็กแมชชีน. The Dutch Royal House. Retrieved on 2008-07-11.
5. ↑  Geschiedenis เก็บถาวร 2015-10-04 ที่ เวย์แบ็กแมชชีน, Grote Kerk Den Haag. Retrieved on 2012-05-15. (ดัตช์)
6. ↑  De vijf peetouders van prinses Beatrix. The Memory of the Netherlands. Retrieved on 2008-07-11.
7. ↑  "CBC News". Cbc.ca. 18 January 2008. สืบค้นเมื่อ 2010-03-05.
8. ↑  Education เก็บถาวร 2009-05-05 ที่ เวย์แบ็กแมชชีน. The Dutch Royal House. Retrieved on 2008-07-11.
9. ↑  Davison, Janet. "Abdicating Dutch queen was a wartime Ottawa schoolgirl". *CBC.ca*. Canadian Broadcasting Corporation. สืบค้นเมื่อ 29 April 2013.
10. ↑  "National Capital Commission". Canadascapital.gc.ca. คลังข้อมูลเก่าเก็บจากแหล่งเดิมเมื่อ 2009-10-13. สืบค้นเมื่อ 2010-03-05.
11. 1 2 3  "Het Koninklijk Huis". Koninklijkhuis.nl. คลังข้อมูลเก่าเก็บจากแหล่งเดิมเมื่อ 25 February 2010. สืบค้นเมื่อ 2010-03-05.
12. ↑  "Princess Beatrix Bridesmaid At Wedding". British Pathe.
13. ↑  "Bilderberg Meeting of 1997 Assembles". PR Newswire. 13 June 1997. คลังข้อมูลเก่าเก็บจากแหล่งเดิมเมื่อ 2011-04-30. สืบค้นเมื่อ 2014-12-20.
14. ↑  "Video: Wedding of Princess Beatrix and Claus von Amsberg". YouTube.
15. ↑  "Royal wedding Beatrix and Claus".
16. ↑  "Wedding of Princess Beatrix and Claus von Amsberg". Amsterdam Palace. คลังข้อมูลเก่าเก็บจากแหล่งเดิมเมื่อ 2016-04-17. สืบค้นเมื่อ 2014-12-20.
17. ↑  "Queen Beatrix: marriage and family". Dutch Royal House. คลังข้อมูลเก่าเก็บจากแหล่งเดิมเมื่อ 2012-06-26. สืบค้นเมื่อ 2014-12-20.
18. ↑  
Prins Friso overleden (nl) Telegraaf.nl
19. ↑  The complete text of the speech can be found at  เก็บถาวร 2005-04-05 ที่ เวย์แบ็กแมชชีน
20. ↑  The complete broadcast is available at
21. ↑  NO. "Koninklijke familie was doelwit (Royal family was the target) (Dutch)". คลังข้อมูลเก่าเก็บจากแหล่งเดิมเมื่อ 3 May 2009. สืบค้นเมื่อ 2009-05-01.
22. 1 2  "Dutch Queen to abdicate in April for son". Al Jazeera. January 28, 2013. สืบค้นเมื่อ January 28, 2013.
23. 1 2  "Queen Beatrix of the etherlands to abdicate for son". BBC. January 28, 2013. สืบค้นเมื่อ January 28, 2013.
24. ↑  "Time and place of abdication and investiture, 28 January 2013". Royal Dutch House. คลังข้อมูลเก่าเก็บจากแหล่งเดิมเมื่อ 2013-05-30. สืบค้นเมื่อ 2013-01-29.
25. ↑  "In Pictures: The World's Richest Royals". Forbes.com. 30 August 2007. สืบค้นเมื่อ 2010-03-05.
26. ↑  Utrechts Nieuwsblad (19-06-1959), pag. 1 van 20 - website Het Utrechts Archief
27. ↑  Rang van Grootkruis van Eer en Devotie เก็บถาวร 2015-07-17 ที่ เวย์แบ็กแมชชีน - website of Netherlands Association of the Orde of Malta
28. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์แด่สมเด็จพระราชินีนาถเบียทริกซ์และเจ้าชายวิลเลม-อเล็กซานเดอร์แห่งเนเธอร์แลนด์ เก็บถาวร 2014-12-31 ที่ เวย์แบ็กแมชชีน, เล่ม ๑๒๑, ตอน ๖ข ฉบับทะเบียนฐานันดร, ๒๕ มีนาคม พ.ศ. ๒๕๔๗, หน้า ๑
29. ↑  Ordensdetaljer: ridder af Elefantordenen เก็บถาวร 2011-10-06 ที่ เวย์แบ็กแมชชีน - website borger.dk *(Danish)*
30. ↑  Real Decreto 1818/1985 - BOE website *(Spanish)*
31. ↑  Viva Máxima Blog, State visit of Beatrix in Spain in 1985, Group Photo เก็บถาวร 2013-09-21 ที่ เวย์แบ็กแมชชีน, & State visit in Netherlands 2001, Juan Carlos & Beatrix, Group photo เก็บถาวร 2013-07-28 ที่ เวย์แบ็กแมชชีน
32. ↑  Members of the Order of the Garter - The official website of The British Monarchy
33. ↑  Quirinale website
34. ↑  Quirinale website
35. ↑  "Noblesse et Royautés" เก็บถาวร 2012-12-20 ที่ เวย์แบ็กแมชชีน (French), State visit of Sweden in the Netherlands, April 2009, Group photo เก็บถาวร 2013-01-04 ที่ archive.today
36. ↑  Pesquisa dos membros das Ordens Honoríficas Portuguesas เก็บถาวร 2011-01-21 ที่ เวย์แบ็กแมชชีน - official website of the President of Portugal *(Portuguese)*
37. ↑  "Reply to a parliamentary question about the Decoration of Honour" (pdf) (ภาษาเยอรมัน). p. 974. สืบค้นเมื่อ November 1, 2012.
38. ↑  "Reply to a parliamentary question about the Decoration of Honour" (pdf) (ภาษาเยอรมัน). p. 111. สืบค้นเมื่อ November 1, 2012.
39. ↑  State visit, Photo of Beatrix, Claus and Icelandese President
40. ↑  Slovak republic website, State honours : 1st Class received in 2007 (click on "Holders of the Order of the 1st Class White Double Cross" to see the holders' table)
41. ↑  Queen Beatrix welcomed with fanfare - Royal Blog News Summary
42. ↑  Lithuanian Presidency เก็บถาวร 2014-04-19 ที่ เวย์แบ็กแมชชีน, Lithuanian Orders searching form
43. ↑  Poder Ejecutivo Secretaria de Releciones Exteriores เก็บถาวร 2013-05-21 ที่ เวย์แบ็กแมชชีน - website of the Mexican government *(Spanish)*
44. ↑  Noblesse et Royautés เก็บถาวร 2013-01-25 ที่ เวย์แบ็กแมชชีน (French), State visit of the Netherlands in Brunei (21/01/2013), Photo 1 เก็บถาวร 2013-02-16 ที่ archive.today & 2[*ลิงก์เสีย*]
45. ↑  HM, His Majesty receives Queen Beatrix เก็บถาวร 2013-04-01 ที่ เวย์แบ็กแมชชีน - website of the Oman Observer
46. ↑  Abdullah Gül present the award to Queen Beatrix (Photo).
47. ↑  H.H Sheikh Khalifa welcomes HM Queen Beatrix of Netherlands - website of the UAE Ministry of Foreign Affairs
48. ↑  Royal Blog.nl, Q. Beatrix speaks of horror of slavetrade
49. ↑  Gotha.fr, La reine Beatrix des Pays-Bas reçoit le président du Ghana เก็บถาวร 2015-04-03 ที่ เวย์แบ็กแมชชีน
50. ↑  The royal forums, State visit of Luxembourg to Netherlands, 2006, Photo เก็บถาวร 2013-04-01 ที่ เวย์แบ็กแมชชีน
51. ↑  Recipients of the order (Excel sheet), Presidency of Romania website *(Romanian)* (โรมาเนีย)
52. ↑  Der Karlspreisträger 1996 - Königin Beatrix der Niederlande เก็บถาวร 2011-07-20 ที่ เวย์แบ็กแมชชีน - website of the Internationalen Karlspreises zu Aachen

ดูเพิ่ม
-------

* รายพระนามพระมหากษัตริย์ทั่วโลกเรียงตามวันเสด็จขึ้นครองราชย์


| ก่อนหน้า |  | สมเด็จพระราชินีนาถเบียทริกซ์แห่งเนเธอร์แลนด์ |  | ถัดไป |
| --- | --- | --- | --- | --- |
| **สมเด็จพระราชินีนาถยูเลียนา** |  |  **พระมหากษัตริย์เนเธอร์แลนด์** (30 เมษายน ค.ศ. 1980 - 30 เมษายน ค.ศ. 2013) |  | **สมเด็จพระราชาธิบดีวิลเลม-อเล็กซานเดอร์** |

| * ด
* ค
* ก
พระมหากษัตริย์เนเธอร์แลนด์ |
| --- |
| ราชอาณาจักรฮอลแลนด์(1806–1810) | โลเดอไวก์ที่ 1 · โลเดอไวก์ที่ 2 | ธงสำหรับพระมหากษัตริย์เนเธอร์แลนด์ |
| ราชอาณาจักรเนเธอร์แลนด์1(1815–ปัจจุบัน) | วิลเลิมที่ 1 · วิลเลิมที่ 2 · วิลเลิมที่ 3 · วิลเฮลมินา · ยูเลียนา · เบียทริกซ์ · วิลเลิม-อเล็กซานเดอร์ |
| 1. ดูเพิ่มที่ สหราชอาณาจักรเนเธอร์แลนด์ (1815–1839) |

| * ด
* ค
* ก
เจ้าหญิงแห่งเนเธอร์แลนด์ |
| --- |
| เริ่มนับรุ่นจากพระราชวงศ์ที่สืบเชื้อสายจากพระเจ้าวิลเลิมที่ 1 แห่งเนเธอร์แลนด์ |
| รุ่นที่ 1 | 
* เจ้าหญิงพอลีนแห่งออเรนจ์-นัสเซา
* เจ้าหญิงมาริแอนน์ เจ้าหญิงอัลเบิร์ตแห่งปรัสเซีย

 |
| รุ่นที่ 2 | 
* แกรนด์ดัชเชสโซฟีแห่งซัคเซิน-ไวมาร์-ไอเซนัค
* สมเด็จพระราชินีลูอีสแห่งสวีเดนและนอร์เวย์
* เจ้าหญิงมารี เจ้าหญิงแห่งเวดส์

 |
| รุ่นที่ 3 | 
* สมเด็จพระราชินีนาถวิลเฮลมินา

 |
| รุ่นที่ 4 | 
* สมเด็จพระราชินีนาถยูเลียนา

 |
| รุ่นที่ 5 | 
* สมเด็จพระราชินีนาถเบียทริกซ์
* เจ้าหญิงไอรีน ดัชเชสแห่งปาร์มา
* เจ้าหญิงมาร์ครีต นางฟาน โฟลเลินโฮเฟิน
* เจ้าหญิงคริสตีนา นางกิเยร์โม

 |
| รุ่นที่ 6 | 
* *ไม่มี*

 |
| รุ่นที่ 7 | 
* เจ้าหญิงคาทารีนา-อะมาเลีย เจ้าหญิงแห่งออเรนจ์
* เจ้าหญิงอะเลกซียา
* เจ้าหญิงอารียาน

 |
| เจ้าหญิงแห่งเนเธอร์แลนด์จากการสมรส |